Džanan Musa

**Džanan Musa** bosanskohercegovački je košarkaš koji igra za Dubai u ABA ligi i Euroligi. S visinom 206&nbsp;cm i težinom 101&nbsp;kg igra na poziciji krila. Brooklyn Netsi izabrali su ga kao 29. pik na NBA draftu 2018.

S kadetskom reprezentacijom Bosne i Hercegovine osvojio je zlatnu medalju na Evropskom kadetskom prvenstvu 2015, gdje je proglašen i najkorisnijim igračem.

## Rana karijera 
Rođen je u Bihaću, gdje je prvo počeo trenirati nogomet. Prve košarkaške korake napravio je u osmoj godini u Sportskoj dvorani Luke, kada se priključio školi košarke KK Bosna XXL. Sa 12 godina dobio je poziv da se preseli u Sarajevo i trenira u KK "Koš", nakon čega se 2014. pridružio hrvatskoj ekipi Cedeviti.

## Profesionalna karijera 
### Cedevita (2015–2018) 
#### Prva profesionalna sezona (2015/16) 
U decembru 2014. potpisao je ugovor s Cedevitom iz Zagreba. Debitovao je u oktobru 2015. u ABA ligi protiv Sutjeske i za sedam minuta postigao dva poena iz slobodnih bacanja. Sljedećeg mjeseca u utakmici protiv Union Olimpije postao je najmlađi najkorisniji igrač jedne utakmice u historiji ABA lige postigavši deset poena, uz pet skokova. Bio je najmlađi igrač u ABA ligi u sezoni 2015/16.

Prvi nastup u Euroligi upisao je u decembru 2015. protiv Olympiakosa, gdje je za pet minuta ubacio četiri poena. Tako je postao najmlađi igrač koji je nastupio u sezoni 2015/16. i deveti najmlađi igrač u historiji Eurolige. Sezonu je završio s 34 utakmice za Cedevitu (ABA liga, Euroliga, A-1 liga). Najbolju utakmicu sezone odigrao je protiv Mega Leksa, kada je za 22 minute na parketu postigao 14 poena, uz šest skokova, dvije ukradene lopte i 71,5% šuta iz igre.

#### Prvo finale ABA lige (2016/17) 
U svojoj drugoj sezoni dobijao je nešto veću minutažu u odnosu na prvu sezonu, što je iskoristio na najbolji mogući način. U decembru 2016. u utakmici ABA lige protiv Union Olimpije odigrao je svoju najbolju utakmicu. Za 24 minute ubacio je 26 poena uz 71% šuta, četiri skoka i dvije asistencije. Najbolje partije pružao je u A-1 ligi, gdje je imao najveću minutažu u odnosu na ABA ligu i Eurokup i gdje je u više utakmica postizao 20 ili više poena. U martu 2017. postigao je svoj prvi dabl-dabl protiv ekipe Kvarnera, kada je za 26 minuta na parketu upisao 17 poena, deset skokova i tri asistencije.

Iako u prve dvije utakmice polufinala protiv Partizana nije igrao, u trećoj utakmici vodio je Cedevitu do pobjede i finala ABA lige. U drugoj četvrtini utakmice za osam minuta ubacio je 14 poena, od čega tri trice. Utakmicu je završio kao najefikasniji igrač sa 16 poena. Ovo je bila i jedna od njegovih najboljih utakmica u dresu Cedevite.

U junu 2017. nastupio je na Adidasovom Eurocampu, koji se održavao u Trevisu, a koji okuplja najbolje mlade košarkaše Evrope. Proglašen je najboljim mladim i igračem koji je najviše napredovao.

### Brooklyn Nets (2018–2020) 
[mini|upright|Musa s [Brooklyn Netsima 2019.]]

Dana 12. aprila 2018. prijavio se za NBA draft, gdje se očekivalo da će biti izabran u prvom krugu. Brooklyn Netsi izabrali su ga kao 29. pik. Dana 12. jula Netsi su s Musom potpisali ugovor u rangu ugovora za novajlije. U debitantskoj sezoni imao je više zadataka u Long Island Netsima u G-ligi.

Dana 19. novembra 2020. razmijenjen je u Detroit Pistonse, ali su ga oni otpustili 21. decembra.

### Anadolu Efes (2021) 
Musa je 13. januara 2021. potpisao ugovor na dvije i po godine sa Anadolu Efesom iz turske Superlige. Efes je 27. juna 2021. iskoristio svoju opciju za izlazak iz zajedničkog ugovora i Musa je postao slobodan igrač. U kratkom boravku u turskom klubu zabilježio je četiri nastupa u Euroligi, provevši u igri ukupno 12 minuta. Također je igrao u samo osam utakmica turske lige, postižući u prosjeku 11,4 poena po utakmici.

### Breogán (2021–2022) 
Dana 21. jula 2021. potpisao je ugovor s Breogánom iz Lige ACB. Postao je jedan od najlegendarnijih igrača tog kluba, pomogavši mu da prvi put nakon više od 30 godina učestvuje u Kupu kralja. Među njegove najbolje trenutke u dresu Breogána spadaju dvije utakmice protiv Valencije, u kojima je postigao 33 poena (uz indeks korisnosti 44) i 31 poen (indeks korisnosti 47), i pogodak za pobjedu protiv Breogánovog najvećeg rivala Obradoira. Osvojio je nekoliko nagrada za igrača sedmice i dvije nagrade za igrača mjeseca, a na kraju i nagradu za najkorisnijeg igrača lige, čime je postao prvi igrač Breogána s najprestižnijom pojedinačnom nagradom u španskoj košarci.

### Real Madrid (2022–2025) 
Dana 14. jula 2022. potpisao je dvogodišnji ugovor s aktuelnim prvakom Španije i finalistom Eurolige Real Madridom. Imao je bitnu ulogu u Realovom osvajanju Eurolige 2023, a izabran je i u najbolju petorku Eurolige za tu sezonu.

### Dubai (2025–) 
U ljeto 2025. prešao je u Dubai.

## Reprezentacija 
Za seniorsku reprezentaciju debitovao je u prijateljskoj utakmici protiv Belgije 5. augusta 2016, odigranoj u Sloveniji, postigavši 16 poena, uz tri skoka i četiri asistencije.

Bio je član kadetske reprezentacije Bosne i Hercegovine na Evropskom kadetskom prvenstvu održanom u augustu 2014. u Latviji. Iako je bio godinu mlađi od ostalih igrača, bio je prvi strijelac prvenstva s 23 poena po utakmici. Imao je prosjek od 6,3 skoka i 3,3 asistencije. Prvi je bio i po broju pogođenih šuteva (7,2) i broju odigranih minuta (37,7). Držao je prvo mjesto i po broju pogođenih slobodnih bacanja te drugo po broju pogođenih šuteva za dva poena. Kadetska košarkaška reprezentacija Bosne i Hercegovine tada je završila na osmom mjestu.

U augustu 2015. učestvovao je na Evropskom kadetskom prvenstvu u Litvaniji. Na putu do finala reprezentacija Bosne i Hercegovine pobijedila je Španiju, Njemačku, Hrvatsku, Francusku, Italiju i Srbiju, dok je poražena od Finske i Crne Gore. Izabranici Josipa Pandže pobjedom protiv Španije u polufinalu napravili su veliko iznenađenje. U finalnom dvoboju odmjerili su snage protiv Litvanije, najefikasnije selekcije prvenstva, i ostvarili pobjedu za historiju. Najbolji u redovima Bosne i Hercegovine bio je Musa, postigavši 33 poena, uz osam skokova i sedam asistencija. Proglašen je najkorisnijim igračem prvenstva, a ujedno je bio i najbolji strijelac s 23,3 poena po utakmici i najbolji asistent sa 6,3 asistencije po utakmici.

Sljedeće godine igrao je na Svjetskom prvenstvu U-17 u Španiji, gdje je postavio rekord od 50 poena na jednoj utakmici. Prvenstvo je završio kao najbolji strijelac turnira, a izabran je i u najbolju petorku, a također je najbolji strijelac svih dosadašnjih prvenstava. Bosna i Hercegovina završila je na devetom mjestu.

## Statistika 
### ABA liga 
|-
|  2015/16.
| style="text-align:left;"| Cedevita
| 17 || 0 || 12.5 || .439 || .231 || .771 || **2.8** || .5 || .2 || **.1** || 4.7 || 5.4
|-
|  2016/17.
| style="text-align:left;"| Cedevita
| **19** || 0 || **13.8** || **.537** || **.361** || **.800** || 1.7 || **1.0** || **.3** || .1 || **6.6** || **6.5**
|- class="sortbottom"
| style="text-align:center;"| Karijera
| style="text-align:left;"|
| 36 || 0 || 13.2 || .488 || .296 || .786 || 2.3 || .6 || .3 || .1 || 5.7 || 6.0

### Euroliga 
|-
|  2015/16.
| style="text-align:left;"| Cedevita
| 10 || 2 || 7.5 || .357 || .250 || .667 || 1.3 || .7 || .2 || .1 || 2.7 || 1.6
|-
| style="text-align:center;background:#AFE6BA;"| 2020/21†
| style="text-align:left;"| Anadolu Efes
| 4 || 0 || 3.0 || .000 || .000 ||  || .5 || .3 || .3 ||  || 0.0 || -0.5
|-
| style="text-align:center;background:#AFE6BA;"| 2022/23†
| style="text-align:left;" rowspan="2"| Real Madrid
| style="background:#CFECEC;"|**41*** || **31** || **23.1** || .488 || .371 || **.860** || **3.1** || **2.7** || **.4** || **.2** || **14.8** || **15.9**
|-
| style="text-align:center;"| 2023/24.
| 38 || 29 || 21.0 || **.523** || **.413** || .819 || 2.7 || 2.2 || .3 || **.2** || 13.5 || 14.5
|- class="sortbottom"
| style="text-align:center;" colspan=2|Karijera
| 93 || 62 || 20.0 || .497 || .382 || .840 || 2.6 || 2.2 || .3 || .2 || 12.3 || 13.1

### NBA 
#### Sezona 
|-
| style="text-align:center;"| 2018/19.
| style="text-align:center;" rowspan=2|Brooklyn Nets
| 9 || 0 || 4.3 || **.409** || .100 || .000 || .6 || .2 || .2 || .0 || 2.1
|-
| style="text-align:center;"| 2019/20.
| **40** || 0 || **12.2** || .372 || **.244** || **.750** ||  **2.2** || **1.1** || **.4** || .0 || **4.8**
|- class="sortbottom"
| style="text-align:center;" colspan="2"|Karijera
| 49 || 0 || 10.7 || .376 || .227 || .726 || 1.9 || .9 || .3 || .0 || 4.3

#### Doigravanje 
|-
| style="text-align:center;"| 2019.
| style="text-align:center;" rowspan=2|Brooklyn Nets
| 2 || 0 || 7.5 || **.667** || .000 ||  || .0 || .0 || **1.0** || .0 || 2.0
|-
| style="text-align:center;"| 2020.
| **3** || 0 || **13.0** || .182 || .000 || **.714** || **1.0** || **1.3** || .0 || **.3** || **4.7**
|- class="sortbottom"
| style="text-align:center;" colspan="2"|Karijera
| 5 || 0 || 10.8 || .286 || .000 || .714 || .6 || .8 || .4 || .2 || 3.6

## Тrofeji i priznanja 
### Reprezentativni 
* Kadetsko prvenstvo Evrope: Datoteka:Gold medal icon.svg 2015.

### Klupski 
* Prva hrvatska liga: 2016, 2017, 2018.
* Kup Krešimira Ćosića: 2016, 2017, 2018.
* Španski superkup: 2022, 2023.
* Euroliga: 2021, 2022/23.
* Kup kralja: 2024.
* ACB liga: 2024, 2025.

### Pojedinačni 
* Najkorisniji igrač Lige mladih Bosne i Hercegovine: 2014.
* Najbolji strijelac Evropskog prvenstva U-16: 2014, 2015.
* Najkorisniji igrač (MVP) Evropskog prvenstva U-16: 2015.
* Najbolji asistent Evropskog prvenstva U-16: 2015.
* Najbolji asistent Juniorskog turnira Eurolige: 2016.
* Najkorisniji igrač Prvenstva Hrvatske za juniore: 2016.
* Najbolji strijelac Prvenstva Hrvatske za juniore: 2016.
* Najbolji strijelac Međunarodnog turnira u košarci za juniore (Travnik): 2016.
* Najbolja petorka Svjetskog prvenstvo U-17: 2016.
* Najbolji strijelac Svjetskog prvenstvo U-17: 2016.
* Svjetski rekorder po broju ubačenih poena u jednoj utakmici Svjetskog prvenstvo U-17: 50 poena
* Najmlađi igrač u Euroligi u sezoni 2015/16.
* Najmlađi igrač u ABA ligi u sezoni 2015/16.
* Najmlađi najkorisniji igrač jedne utakmice u historiji ABA lige (15. 11. 2015)
* Najbolji mladi igrač na Adidasovom Eurocampu: 2017.
* Igrač koji je najviše napredovao na Adidasovom Eurocampu: 2017.
* Najkorisniji igrač ACB lige (2022)
* Najbolji strijelac ACB lige (2022)
* Najkorisniji igrač finala ACB lige: 2024.

## Zanimljivosti 
U svojoj tek trećoj košarkaškoj utakmici oborio je rekord kantonalne lige po broju poena na jednoj utakmici postigavši 63 poena.

## Privatni život 
Od 1. augusta 2025. u braku je s Aminom Smajić.

## Reference 
## Vanjski linkovi 
* Statistika i informacije o igraču na *RealGM*
* Džanan Musa  na *draftexpress.com*
* Džanan Musa na Twitteru
* Džanan Musa na Instagramu
* *Interview 20: Džanan Musa*, BHT, 1. 6. 2016.
* Džanan Musa: Trnovit put za plasman BiH na SP, intervju, Al Jazeera Balkans, 7. 12. 2017.
* *Oni pobjeđuju: Džanan Musa*, Al Jazeera Balkans, 18. 7. 2022. (YouTube)

Kategorija:Rođeni 1999.
Kategorija:Biografije, Bihać
Kategorija:Bosanskohercegovački košarkaši
Kategorija:Krilni bekovi
Kategorija:Košarkaši Cedevite
Kategorija:Košarkaši Brooklyn Netsa
Kategorija:Košarkaši Anadolu Efesa
Kategorija:Košarkaši Breogána
Kategorija:Košarkaši Real Madrida
Kategorija:Košarkaši Dubaija
Kategorija:Sportista godine Bosne i Hercegovine
Kategorija:Živi ljudi
Kategorija:Bosanskohercegovački košarkaši u Španiji
Kategorija:Bosanskohercegovački košarkaši u Turskoj